# Βιβλιαράκι Πληροφοριών για Πελάτες

Ιανουάριος 2019

****

**Απώλεια όρασης;**

**Είμαστε εδώ να σας βοηθήσουμε.**

|  |  |  |  |
| --- | --- | --- | --- |
| **Φλιτζάνι του καφέ με χαμογελαστό πρόσωπο.****Συναισθηματική υποστήριξη και ομάδες**για κοινωνική ενσωμάτωση | **Εικόνα εργασιοθεραπευτή που εργάζεται με έναν πελάτη.****Εργασιοθεραπευτές**για ανεξαρτησία | **Εικόνα ατόμου που περπατάει με μπαστούνι****Ειδικούς κινητικότητας**για να παραμείνετε ασφαλείς και να κυκλοφορείτε | **Εικόνα ενός ματιού****Ορθοπτικοί** για την αξιολόγηση της λειτουργικής όρασης και να κάνουν συστάσεις |
| **Εικόνα ενός μαυροπίνακα****Εκπαίδευση και στήριξη απασχόλησης** για την επίτευξη προσδοκιών | **Καλάθι άπλυτων ρούχων****Βοηθήματα και εξοπλισμός** από το κατάστημά μας για βελτίωση της καθημερινής ζωής | **Υπολογιστής, Ταμπλέτα και τηλέφωνο****Τεχνολογία και εκπαίδευση** για να μένετε συνδεδεμένοι | **Βρέφος, Παιδί και Ενήλικας** **Έγκαιρη παρέμβαση,** εξειδικευμένες υπηρεσίες παιδιών κι εφήβων |
| **Σκύλος οδηγός με χαλινάρι****Σκύλοι οδηγοί**για ανεξαρτησία | **Ανοικτό βιβλίο με κουμπί play στο πάνω μέρος****Ηχητικά βιβλία και βιβλιοθήκη** για ψυχαγωγία και μάθηση | **Μπαλονάκι κειμένου με θαυμαστικό.****Χρήσιμες πληροφορίες** για πελάτες και οικογένειες | **Σύμβολο δολλαρίου****My Aged Care και NDIS** ειδικοί για τη μεγιστοποίηση χρηματοδότησης |

Όταν η απώλεια της όρασης αρχίζει να επηρεάζει την καθημερινή ζωή, ήρθε η ώρα να καλέσετε τη Vision Australia. Είμαστε ειδικοί στην απώλεια όρασης και συνεργαζόμαστε με άτομα όλων των ηλικιών για να μεγιστοποιήσουμε την υπολειπόμενη όρασή τους. Βοηθάμε άτομα να επιτύχουν ανεξαρτησία, να παραμείνουν ασφαλείς και να αυξήσουν την ικανότητά τους να συμμετέχουν στην καθημερινή ζωή.

**Για περισσότερες πληροφορίες:**

 Τηλ **1300 847 466**

Email **info@visionaustralia.org**Επισκεφθείτε [**visionaustralia.org**](https://www.visionaustralia.org/)

## Περιεχόμενα

[Περιεχόμενα 3](#_Toc8922768)

[Εισαγωγή 4](#_Toc8922769)

[Δικαιώματα και υπευθυνότητες 5](#_Toc8922770)

[Δικαίωμα σεβασμού της ιδιωτικής ζωής σας και εμπιστευτικότητα 8](#_Toc8922771)

[Παράπονα και Σχόλια – πέστε μας τι νομίζετε 10](#_Toc8922772)

[Εργαζόμενοι σε συνεργασία 12](#_Toc8922773)

[Άλλες Επαφές 14](#_Toc8922774)

[Κυβερνητική Υποστήριξη 18](#_Toc8922775)

[Επικοινωνήστε μαζί μας 20](#_Toc8922776)

##  Εισαγωγή

Η Vision Australia λειτουργεί για να υποστηρίζει άτομα που είναι τυφλά ή έχουν μειωμένη όραση να ζήσουν τη ζωή που επιλέγουν.

Το παρόν έγγραφο καλύπτει βασικές πληροφορίες σχετικά με τα δικαιώματα και τις υπευθυνότητές σας, το δικαίωμα σεβασμού της ιδιωτικής ζωής σας, υπηρεσίες και τον τρόπο με τον οποίο μπορείτε να παρέχετε σχόλια και να υποβάλλετε παράπονα. Περιλαμβάνει επίσης μια λίστα σχετικών επαφών για τη διευκόλυνσή σας.

Για περισσότερες πληροφορίες σχετικά με τη Vision Australia

**Τηλ** 1300 84 74 66

**TTY** 02 9334 3260

**Φαξ** 1300 84 73 29

**Επισκεφθείτε** [www.visionaustralia.org](https://www.visionaustralia.org/)

##  Δικαιώματα και υπευθυνότητες

### Ως πελάτης έχετε το δικαίωμα:

* Να σας μεταχειρίζονται με σεβασμό, αξιοπρέπεια και να προστατεύεται το δικαίωμα σεβασμού της ιδιωτικής ζωής σας
* Να λαμβάνετε τις πληροφορίες που χρειάζεστε να σας βοηθήσουν να αποφασίζετε για τις καλύτερες υπηρεσίες
* Να λαμβάνετε πληροφορίες με τρόπο που σας είναι προσβάσιμος
* Να έχετε πρόσβαση σε υπηρεσίες και προϊόντα χωρίς διακρίσεις
* Να λαμβάνετε υποστηρίξεις με τον τρόπο που θέλετε για να καλύψετε τις ανάγκες σας
* Να επιλέγετε το φύλο του κύριου φορέα σας παροχής υπηρεσιών
* Να κάνετε σχόλια ή να υποβάλλετε ένα παράπονο σχετικά με την παροχή υπηρεσιών χωρίς κανένα αντίποινο
* Να χρησιμοποιήσετε ένα συνήγορο δικαιωμάτων ή ένα άτομο υποστήριξης της επιλογής σας

**Ως πελάτης οι υπευθυνότητές σας είναι:**

* Να μεταχειρίζεστε το προσωπικό μας υπηρεσιών και τους άλλους πελάτες με ευγένεια και σεβασμό
* Να ενημερώνετε τη Vision Australia για το πώς επιθυμείτε να σας παρασχεθούν οι υποστηρίξεις σας για να καλύψουν τις ανάγκες και τους στόχους σας
* Να συνεργαστείτε με την Vision Australia για να διασφαλίσουμε ότι μπορούμε να παρέχουμε τις υποστηρίξεις που καλύπτουν τις ανάγκες και τους στόχους σας
* Να ενημερώσετε τη Vision Australia για λόγους ανησυχίας που μπορεί να έχετε σχετικά με τις υποστηρίξεις που σας παρέχονται
* Να αναλαμβάνετε την υπευθυνότητα για τα αποτελέσματα οποιασδήποτε απόφασης λαμβάνετε από κοινού με το προσωπικό για τις υπηρεσίες που διοργανώνονται
* Να παρέχετε ένα ασφαλές εργασιακό περιβάλλον για τα μέλη του προσωπικού που εργάζονται εντός του σπιτιού σας και να το υποστηρίζετε να παρέχει υπηρεσίες με ασφαλή τρόπο

### Οι υπευθυνότητες της Vision Australia ως πάροχος υπηρεσιών είναι:

* Να παρέχει υπηρεσίες σύμφωνα με όλους τους σχετικούς νόμους και κανόνες που αφορούν το σχέδιο ή το πακέτο σας υπηρεσιών και όπως περιγράφονται στην ατομική σας συμφωνία μαζί μας
* Να συνεργάζεται μαζί σας να παρέχει υποστηρίξεις που ανταποκρίνονται στις ανάγκες και τους στόχους σας και να συμβουλεύει πώς θα παρέχονται αυτές οι υποστηρίξεις
* Να επικοινωνεί ανοιχτά, ειλικρινά και έγκαιρα
* Να διατηρεί ακριβή αρχεία για οποιεσδήποτε υπηρεσίες σάς παρέχονται
* Να βελτιώνει και να σέβεται την ανεξαρτησία και την αξιοπρέπειά σας
* Να παρέχει σαφείς πληροφορίες σχετικά με τις διαθέσιμες επιλογές υπηρεσιών
* Να σας ενημερώνει για τα δικαιώματα και τις υπευθυνότητές σας σχετικά με υπηρεσίες και προϊόντα
* Να σέβεται το δικαίωμα σεβασμού της ιδιωτικής ζωής σας και την εμπιστευτικότητα και να προστατεύει τις προσωπικές και ευαίσθητες πληροφορίες που μας παρέχονται.

Η Vision Australia πιστεύει ότι έχετε το δικαίωμα να κάνετε μια ενημερωμένη επιλογή· να δοκιμάσετε τη ζωή και να επωφεληθείτε από ευκαιρίες μάθησης, ανάπτυξης δεξιοτήτων και ανεξαρτησίας και με τον τρόπο αυτό ν’ αναλάβετε υπολογισμένους κινδύνους. Θα συνεργαστούμε μαζί σας ν’ αναζητήσουμε λύσεις προσαρμοσμένες να σας υποστηρίζουν να ζήσετε με τον τρόπο που επιλέγετε.

Η Vision Australia αναγνωρίζει ότι η εμπειρία κάθε πελάτη είναι διαφορετική. Δεσμευόμαστε να ακούσουμε και να κατανοήσουμε την προσωπική σας εμπειρία και να συνεργαστούμε με εσάς με τρόπο που δε σας αποκλείει και είναι σεβάσμιος, χρησιμοποιώντας την ανθρωποκεντρική προσέγγισή μας και διασφαλίζοντας πολιτισμική ασφάλεια για όλους.

## Δικαίωμα σεβασμού της ιδιωτικής ζωής σας και εμπιστευτικότητα

Όλοι οι χρήστες των υπηρεσιών της Vision Australia διαβεβαιώνονται ότι το δικαίωμα σεβασμού της ιδιωτικής ζωής τους, η αξιοπρέπεια και η εμπιστευτικότητα είναι σεβαστό κατά τη συλλογή, χρήση και κοινοποίηση προσωπικών πληροφοριών.

Η Vision Αυστραλία δεσμεύεται για τη νομοθετική της ευθύνη να προστατεύει τις προσωπικές πληροφορίες των πελατών, φροντιστών, δωρητών, του προσωπικού και των εθελοντών της. Θα διασφαλίσουμε ότι όλα τα δεδομένα συλλέγονται νόμιμα, δίκαια και με συγκατάθεση και χρησιμοποιούνται για νόμιμο σκοπό.

**Δικαίωμα σεβασμού της ιδιωτικής ζωής και διαχείριση αρχείων πελατών**

ΗVision Αυστραλία είναι υποχρεωμένη να διατηρεί ακριβή αρχεία σχετικά με τις πληροφορίες σας και τις υπηρεσίες που σας παρέχονται. Οι πληροφορίες σας διαχειρίζονται σύμφωνα με τους όρους της γραπτής (ή της προφορικής) συγκατάθεσής σας (ή της συγκατάθεσης του υπευθύνου ατόμου ή κηδεμόνα). Για να σας παρέχουμε υπηρεσίες, η Vision Australia ζητάει ή διαμοιράζεται πληροφορίες παροχής υπηρεσιών μόνο με σχετικές υπηρεσίες τρίτων επαγγελματιών υγείας ή οργανισμών, όπως απαιτείται. Μπορείτε να ορίσετε με ποιους δεν επιθυμείτε να μοιραζόμαστε ή να ανταλλάσσουμε πληροφορίες.

Η παρούσα συγκατάθεση θα επανεξεταστεί όταν:

* Ο πελάτης επιθυμεί να αλλάξει τον τρόπο που ανταλλάσσονται ή διαμοιράζονται τα δεδομένα τους (συμπερίληψη ή αποκλεισμό διαφόρων φορέων, επαγγελματιών υγείας ή άλλων παρόχων υπηρεσιών)
* Ένας πελάτης που έχει προηγουμένως σταματήσει να λαμβάνει υπηρεσίες κι επιστρέφει να λάβει νέες υπηρεσίες
* Όταν η Vision Australia χρειάζεται να χρησιμοποιήσει δεδομένα πελατών για σκοπούς που δεν καλύπτονται από υπάρχουσα/τρέχουσα συγκατάθεση

Η συγκατάθεση μπορεί να αποσυρθεί ανά πάσα στιγμή. Παρέχονται στους οργανισμούς χρηματοδότησης πληροφορίες που δεν ταυτοποιούν τον πελάτη, όπως απαιτείται. Το αρχείο σας είναι εμπιστευτικό· τα δικαιώματα σεβασμού της ιδιωτικής ζωής σας διατηρούνται και το αρχείο αποθηκεύεται με ασφάλεια.

Η αρχή της ελευθερίας πληροφόρησης υποστηρίζεται από το Vision Australia. Μετά από γραπτό αίτημα, θα σας δοθεί πρόσβαση στο αρχείο σας με επίβλεψη.

Όλα τα αρχεία διατηρούνται και προστατεύονται σύμφωνα με τις νομοθετικές απαιτήσεις. Θα διατηρηθεί επ’ αόριστο ένα ψηφιακό αρχείο. Αυτό το μόνιμο αρχείο είναι μια περίληψη όλων των υπηρεσιών που έχετε λάβει και σχετικές σημειώσεις.

## Παράπονα και Σχόλια – πέστε μας τι νομίζετε

Εκτιμούμε τα σχόλιά σας και μπορούν να μας βοηθήσουν να βελτιώσουμε τις υπηρεσίες μας προς εσάς. Πείτε μας προτάσεις, φιλοφρονήσεις ή παράπονα για υπηρεσίες ή μέλη του προσωπικού. Διαχειριζόμαστε τα σχόλια δίκαια, έγκαιρα, εμπιστευτικά και χωρίς αντίποινα. Χρησιμοποιούμε τα σχόλιά σας για να κάνουμε αλλαγές και να γίνουμε καλύτερη υπηρεσία.

Μπορείτε να υποβάλετε οποτεδήποτε ένα παράπονο μέσω εξωτερικού συνηγόρου σας δικαιωμάτων. Η επιλογή του συνηγόρου σας δικαιωμάτων θα γίνει σεβαστή από την Vision Australia και εάν το ζητήσετε, η Vision Australia θα σας βοηθήσει να έχετε πρόσβαση σε ένα συνήγορο δικαιωμάτων ή έναν ειδικό γλωσσικών υπηρεσιών.

Για να παράσχετε σχόλια ή για να υποβάλετε παράπονο,
καλέστε το **1300 84 74 66**, επικοινωνήστε με το τοπικό σας γραφείο, με οποιοδήποτε μέλος του προσωπικού της Vision Australia ή επισκεφτείτε το [**www.visionaustralia.org**](http://www.visionaustralia.org)

Οι πελάτες έχουν το δικαίωμα να υποβάλλουν σχόλια σε εξωτερικό τρίτο μέρος. Εάν θέλετε να το κάνετε, παρακαλούμε ανατρέξτε στα στοιχεία επαφής που βρίσκονται στο τέλος του παρόντος.

**Ανθρώπινα δικαιώματα και απαλλαγή από την κακοποίηση**

Κατά την παροχή των υπηρεσιών της, η Vision Australia διασφαλίζει την τήρηση των ανθρωπίνων δικαιωμάτων των πελατών της. Δεσμευόμαστε στην εξάλειψη όλων των μορφών διακρίσεων και στην πρόληψη όλων των μορφών κακοποίησης, εκμετάλλευσης, παραμέλησης, βίας και βλάβης. Η Vision Australia έχει μηδενική ανοχή στην κακοποίηση.

**Ολοκλήρωση της υπηρεσίας και απόσυρση υπηρεσίας**

Οι υπηρεσίες σχεδιάζονται μαζί σας ώστε να διασφαλιστεί ότι ανταποκρίνονται στις ανάγκες και τους στόχους σας. Μια συμφωνία παροχής υπηρεσιών ολοκληρώνεται όταν επιτευχθούν οι καθορισμένοι στόχοι σας ή όταν επιλέξετε να σταματήσετε τις υπηρεσίες πριν από την ολοκλήρωση των συμφωνημένων υπηρεσιών. Μπορείτε να παραμείνετε συνδεδεμένοι με εμάς, με το να λαμβάνετε το ενημερωτικό δελτίο πελατών, να χρησιμοποιείτε τις υπηρεσίες της βιβλιοθήκης μας, να επισκέπτεστε τον ιστότοπο της Vision Australia, να ακούτε αποσπάσματα για τη Vision Australia στο Radio Vision Australia ή στο δίκτυο RPH (Ραδιόφωνο για άτομα με Μειονέκτημα στα Έντυπα Μέσα) ή με το να εγγραφείτε στη σελίδα μας στο Facebook.

Μπορείτε να επικοινωνήσετε μαζί μας όταν υπάρχει αλλαγή στην όραση ή αλλαγές στις προσωπικές περιστάσεις σας ή όταν προκύψει νέα ανάγκη· η Vision Australia θα σας παραπέμψει, κατά περίπτωση, σε άλλους οργανισμούς αξιολόγησης, π.χ. My Aged Care ή στον Εθνικό Ασφαλιστικό Φορέα Αναπηρίας.

Οι υπηρεσίες της Vision Australia μπορούν να αποσυρθούν όταν ο πελάτης δεν πληροί πλέον τα κριτήρια επιλεξιμότητας λόγω βελτιωμένης οράσεως ή όταν ο πελάτης αδυνατεί να εκπληρώσει τις υπευθυνότητές του για την επίτευξη των συμφωνηθέντων στόχων. Εάν η συμπεριφορά του πελάτη είναι απειλητική ή φοβιστική, δημιουργείται ένα συμφωνημένο σχέδιο δράσης για να υποστηρίξει τον πελάτη να συνεχίσει να λαμβάνει τις υπηρεσίες. Όταν δεν μπορούν να εκπληρωθούν οι συμφωνημένες υπευθυνότητες και δράσεις των πελατών, οι υπηρεσίες θα σταματήσουν.

##  Εργαζόμενοι σε συνεργασία

Για να παρέχουμε υπηρεσίες που ανοίγουν δυνατότητες σε τυφλά ή με μειωμένη όραση άτομα, η Vision Australia συνεργάζεται με την κυβέρνηση, υποστηρικτές, τραστ και ιδρύματα, κοινοτικές ομάδες, εκπαιδευτικούς, επαγγελματίες υγείας, επιχειρήσεις, υπηρεσίες συνηγορίας δικαιωμάτων και τους πελάτες μας.

**Ατομική συμφωνία παροχής υπηρεσιών**Η Vision Αυστραλία συνεργάζεται μαζί σας (και/ή με την οικογένειά σας, το φροντιστή σας, το συνήγορο σας δικαιωμάτων και άλλους, όπως απαιτείται) για να δημιουργήσουμε μια συμφωνία παροχής υπηρεσιών που θα σας βοηθήσει να επιτύχετε τους στόχους σας.

**Διαβούλευση με πελάτες και καταναλωτές**

Εκτιμούμε ιδιαίτερα τη συμμετοχή των πελατών και ομάδων καταναλωτών σε ουσιαστικές διαβουλεύσεις σε σχέση με όλες τις πτυχές του οργανισμού. Επικοινωνούμε τακτικά με τους πελάτες μας για να λαμβάνουν σχόλια για την ποιότητα των υπηρεσιών μας και αναζητούμε επίσης τη συνεισφορά τους μέσω ερωτηματολογίων, ομάδων συζήτησης, φόρουμ καταναλωτών, συμβουλευτικών επιτροπών και περιστασιακά μπορούν να προσκληθούν να συμμετάσχουν πελάτες σε συνεντεύξεις ελέγχου.

Το Διοικητικό Συμβούλιο της Vision Australia συγκαλεί μια Ομάδα Αναφοράς Πελατών [Client Reference Group] για να ζητήσει συμβουλές και σχόλια σχετικά με συγκεκριμένα ζητήματα για την εμπειρία των πελατών μας και την καθοδήγηση του οργανισμού. Η Ομάδα αυτή λειτουργεί βάσει της Χάρτας Ομάδων Αναφοράς Πελατών της Vision Australia.

Για περισσότερες πληροφορίες επισκεφθείτε το [www.visionaustralia.org/about-us/client-reference-group](https://www.visionaustralia.org/about-us/client-reference-group)

**Μέλη**

Κάθε άτομο ηλικίας άνω των 18 ετών μπορεί να γίνει μέλος της Vision Australia. Η ετήσια συνδρομή μέλους των $25 επιτρέπει σε ένα άτομο να συμμετέχει στις γενικές συνελεύσεις, να λαμβάνει έγγραφα και να ψηφίζει επί σημαντικών θεμάτων.

**Υποστηρικτές και εθελοντές**

Η Vision Australia βασίζεται στη γενναιοδωρία του κοινού για να αντλεί σημαντικό μέρος των χρημάτων για την παροχή των υπηρεσιών μας. Εκτιμούμε κάθε υποστήριξη και όλα τα δώρα/δωρεές προορίζονται για τις υπηρεσίες μας. Οι πελάτες μπορούν να λαμβάνουν ταχυδρομικά διαφημιστικό υλικό δίνοντάς τους έτσι τη δυνατότητα να κάνουν δωρεά. Εάν κάποιος πελάτης επιθυμεί να συζητήσει την ιδιότητά του ως μέλος και τις προτιμήσεις του επικοινωνίας, καλέστε το **1800 42 20 77.**

Παρόλο που μας υποστηρίζουν οικονομικά πολλοί άνθρωποι, άλλα άτομα προσφέρουν το χρόνο και τις δεξιότητές τους ως εθελοντές. Οι περισσότεροι από 2900 εγγεγραμμένοι εθελοντές επιτρέπουν στη Vision Australia να μειώνει τις δαπάνες της και να αφιερώσει περισσότερους πόρους στην παροχή υπηρεσιών σε τυφλά άτομα ή άτομα με μειωμένη όραση.

**Συνήγοροι δικαιωμάτων**

Ο συνήγορος δικαιωμάτων είναι ένα άτομο που μπορεί να μιλήσει και να ενεργήσει εκ μέρους κάποιου άλλου ατόμου. Μπορείτε να επιλέξετε να συνεργαστείτε μέσω ενός συνηγόρου δικαιωμάτων της επιλογής σας για να σας βοηθήσει στη λήψη αποφάσεων ή την επίλυση προβλημάτων. Μπορείτε να επιλέξετε ένα συνήγορο δικαιωμάτων που είναι μέλος της οικογένειά σας, φίλος σας, μέλος της Ομάδας μας Αναφοράς Πελατών ή να χρησιμοποιήστε μια εξωτερική υπηρεσία (βλ. Άλλες Επαφές). Η Vision Αυστραλία υποστηρίζει και σέβεται την επιλογή που κάνει ο πελάτης.

##  Άλλες Επαφές

### Επιτροπή Φροντίδας Ηλικιωμένων και Ασφάλειας

### [Aged Care Quality and Safety Commission]

Για να εγείρει το κοινό ζητήματα ανησυχίας σχετικά με την ποιότητα φροντίδας ή υπηρεσιών για άτομα που λαμβάνουν υπηρεσίες φροντίδας ηλικιωμένων.

Τηλέφωνο 1800 55 05 52

Επισκεφθείτε [www.agedcarecomplaints.gov.au](https://www.agedcarecomplaints.gov.au/)

### Επίτροπος Παραπόνων Υπηρεσιών Φροντίδας Ηλικιωμένων

### [Aged Care Complaints Commissioner]

Για να εγείρει το κοινό ζητήματα ανησυχίας σχετικά με την ποιότητα φροντίδας ή υπηρεσιών για άτομα που λαμβάνουν υπηρεσίες φροντίδας ηλικιωμένων.

Τηλέφωνο 1800 55 05 52

Επισκεφθείτε [www.agedcarecomplaints.gov.au](https://www.agedcarecomplaints.gov.au/)

### Τυφλοί Πολίτες Αυστραλίας [Blind Citizens Australia]

Ομάδα καταναλωτών που προωθεί ευκαιρίες και συνηγορία δικαιωμάτων για άτομα που είναι τυφλά ή έχουν μειωμένη όραση.

Τηλέφωνο 1800 03 36 60

Επισκεφθείτε [www.bca.org.au/](http://www.bca.org.au/)

### Κοινοπολιτειακή Υπηρεσία Ανάπαυλα Φροντίδας και Carelink Centres

### [Commonwealth Respite and Carelink Centres]

Παρέχει βραχυχρόνιες υπηρεσίες ανάπαυλας φροντίδας σε έκτακτη ανάγκη.

Τηλέφωνο 1800 05 22 22

Επισκεφθείτε [www.dss.gov.au/](https://www.dss.gov.au/)

**Υπουργείο Κοινοτήτων, Υπηρεσιών Αναπηρίας και Ηλικιωμένων**

### [Department of Communities, Disability Services and Seniors]

Μπορούν να υποβληθούν σχόλια πελατών σχετικά με τις Υπηρεσίες Αναπηρίας στην Κουηνσλάνδη μέσω της μονάδας παραπόνων.

Τηλέφωνο 1800 08 04 64

Επισκεφθείτε [www.communities.qld.gov.au/](http://www.communities.qld.gov.au/)

### Υπουργείο Ασφάλειας Παιδιών, Νεολαίας και Γυναικών [Department of Child Safety, Youth and Women]

Τηλέφωνο 1800 08 04 64

Επισκεφθείτε [www.csyw.qld.gov.au/](http://www.csyw.qld.gov.au/)

### Επιτροπή Υπηρεσιών Αναπηρίας

### [Disability Services Commission]

Οι πελάτες μπορούν να παράσχουν σχόλια στην Επιτροπή σχετικά με τις υπηρεσίες αναπηρίας στη Βικτώρια.

Τηλέφωνο 1800 67 73 42

Επισκεφθείτε [www.odsc.vic.gov.au/](https://www.odsc.vic.gov.au/)

### Ανησυχίες για την Κακοποίηση Ηλικιωμένων

### [Elder Abuse Concerns]

Κάθε πολιτεία και επικράτεια παρέχει πληροφορίες σχετικά με ζητήματα κακοποίησης, πρόληψη της κακοποίησης και χρήσιμες επαφές μέσω του ιστότοπου του οργανισμού.

Τηλέφωνο 1800 20 04 22 or 1800 62 82 21

 Επισκεφθείτε [www.myagedcare.gov.au/](https://www.myagedcare.gov.au/)

### Γραφείο Παραπόνων για Υπηρεσίες Υγείας και Αναπηρίας στη Δυτική Αυστραλία

### [Health and Disability Services Complaints Office Western Australia]

Οι πελάτες μπορούν να υποβάλουν σχόλια στο γραφείο σχετικά με τις υπηρεσίες αναπηρίας στη Δυτική Αυστραλία.

Τηλέφωνο 1800 81 35 83

Επισκεφθείτε [www.hadsco.wa.gov.au](https://www.hadsco.wa.gov.au/)

### My Aged Care

Η πύλη λήψης υπηρεσιών για ηλικιωμένους Αυστραλούς καθώς επίσης και για πληροφορίες φροντίδας ηλικιωμένων που αφορούν εσάς, μέλος της οικογένειας, φίλο/η ή ένα άτομο που φροντίζετε.

Τηλέφωνο 1800 20 04 22

Επισκεφθείτε [www.myagedcare.gov.au/](http://www.myagedcare.gov.au/)

### Δίκτυο Συνηγορίας Δικαιωμάτων Ηλικιωμένων

### [Older Persons Advocacy Network]

Αυτή η υπηρεσία συνηγορίας δικαιωμάτων μπορεί να σας βοηθήσει να εγείρετε λόγους ανησυχίας σχετικά με την ποιότητα των υπηρεσιών σας φροντίδας ηλικιωμένων και να μιλήσετε σε ένα άτομο σχετικά με το ζήτημα αυτό.

Τηλέφωνο 1800 70 06 00

Επισκεφθείτε [www.opan.com.au/](https://www.opan.com.au/)

### Αυστραλιανή Επιτροπή Ανθρωπίνων Δικαιωμάτων

### [Australian Human Rights Commission]

Η Αυστραλιανή Επιτροπή Ανθρωπίνων Δικαιωμάτων μπορεί να ερευνήσει και να επιλύσει παράπονα διακρίσεων, παρενόχλησης και εκφοβισμού.

Επισκεφθείτε [www.humanrights.gov.au/](https://www.humanrights.gov.au/)

### Εθνική Ειδική Τηλεφωνική Υπηρεσία Κακοποίησης και Παραμέλησης λόγω Αναπηρίας

### [National Disability Abuse and Neglect Hotline]

Εθνική ειδική τηλεφωνική υπηρεσία για την αναφορά κακοποίησης και παραμέλησης ατόμων με αναπηρίες χρησιμοποιώντας υπηρεσίες χρηματοδοτούμενες από την κυβέρνηση.

Τηλέφωνο 1800 88 00 52

Επισκεφθείτε <https://www.jobaccess.gov.au/complaints/hotline>

### Επιτροπή Ποιότητας και Προστασίας NDIS

### [NDIS Quality and Safeguard Commission]

Ανεξάρτητος φορέας που εργάζεται για την βελτίωση της ποιότητας και της ασφάλειας των υπηρεσιών και της υποστήριξης του NDIS. Τα παράπονα μπορούν να υποβληθούν στην Επιτροπή NDIS.

Τηλέφωνο 1800 03 55 44

Επισκεφθείτε [www.ndiscommission.gov.au/](https://www.ndiscommission.gov.au/)

### NDIS (Εθνικό Ασφαλιστικό Σύστημα Αναπηρίας)

### [NDIS (National Disability Insurance Scheme)]

Ένα πρόγραμμα που διασφαλίζει ότι άτομα ηλικίας κάτω των 65 ετών με μια αναπηρία λαμβάνουν την υποστήριξη που χρειάζονται.

Τηλέφωνο 1800 80 01 10

Email feedback@ndis.gov.au

Επισκεφθείτε [www.ndis.gov.au/](https://www.ndis.gov.au/)

### Υπηρεσίες Σεξουαλικής Επίθεσης σε όλη την Αυστραλία

### [Sexual Assault Services throughout Australia]

Κατάλογος πολιτειακών οργανισμών που παρέχουν υποστήριξη και πληροφορίες.

Επισκεφθείτε [www.sass.org.au/directory](https://www.sass.org.au/directory)

##  Κυβερνητική Υποστήριξη

Η Vision Australia θα ήθελε να αναγνωρίσει την ακόλουθη κυβερνητική χρηματοδότηση και υποστήριξη:

### Κοινοπολιτειακή Κυβέρνηση

* Υπουργείο Επικοινωνιών και Τεχνών
* Υπουργείο Απασχόλησης
* Υπουργείο Υγείας
* Υπουργείο Ανθρωπίνων Υπηρεσιών
* Υπουργείο Κοινωνικών Υπηρεσιών
* Υπουργείο Υποθέσεων Βετεράνων
* Εθνικό Ασφαλιστικό Σύστημα Αναπηρίας
* Ίδρυμα Κοινοτικών Ραδιοτηλεοπτικών Υπηρεσιών

### Επικράτεια Αυστραλιανής Πρωτεύουσας

* Γενική Διεύθυνση Κοινοτικών Υπηρεσιών

### Πολιτειακή Κυβέρνηση Βικτώριας

* Υπουργείο Παιδείας και Εκπαίδευσης
* Υπουργείο Υγείας & Ανθρωπίνων Υπηρεσιών
* Υπουργείο Περιβάλλοντος, Γης, Υδάτων και Χωροταξίας

### Πολιτειακή Κυβέρνηση Νέας Νότιας Ουαλίας

* Υπουργείο Οικογένειας και Κοινοτικών Υπηρεσιών (Γήρανση, Αναπηρία και Φροντίδα στο Σπίτι)
* Υπουργείο Παιδείας
* Υπουργείο Υγείας ΝΝΟ

### Κυβέρνηση Βόρειας Επικράτειας

* Υπουργείο Παιδείας

### Πολιτειακή Κυβέρνηση Κουηνσλάνδης

* Υπουργείο Παιδείας και Εκπαίδευσης
* Υπουργείο Κοινοτήτων, Υπηρεσιών Αναπηρίας και Ηλικιωμένων
* Υπουργείο Ασφάλειας Παιδιών, Νεολαίας και Γυναικών

### Πολιτειακή Κυβέρνηση Τασμανίας

* Υπουργείο Παιδείας

### Πολιτειακή Κυβέρνηση Δυτικής Αυστραλίας

* Υπουργείο Κοινοτήτων

Το Πρόγραμμά μας Κοινοπολιτειακής Υποστήριξης στο Σπίτι χρηματοδοτείται από το Υπουργείο Κοινωνικών Υπηρεσιών της Αυστραλιανής Κυβέρνησης. Για περισσότερες πληροφορίες επισκεφθείτε τον ιστότοπο του Υπουργείου Κοινωνικών Υπηρεσιών ([**www.dss.gov.au/**](https://www.dss.gov.au/)).

Το Ίδρυμα Κοινοτικών Ραδιοτηλεοπτικών Υπηρεσιών υποστηρίζει το Vision Australia radio

## Επικοινωνήστε μαζί μας

|  |  |
| --- | --- |
| Τηλ. | 1300 84 74 66 |
| TTY | 02 9334 3260 |
| Φαξ | 1300 84 73 29 |
| Επισκεφθείτε το | [www.visionaustralia.org/](https://www.visionaustralia.org/) |

****

### [visionaustralia.org](http://www.visionaustralia.org/)